Jason Arday

Jason Arday (1985) britainiar soziologo, idazle eta irakaslea da, batez ere arraza eta arrazismoari buruzko ikerketengatik ezaguna. 

 Bizitza 
1985ean jaio zen ghanar jatorriko familian, eta hiru anaia ditu. Claphamen hazi zen. Hiru urte zituela, autismoa diagnostikatu zioten. 11 urterekin hitz egiten hasi zen eta 18 urterekin irakurtzen eta idazten ikasi zuen. 

Arday Wandswortheko Heathbrook eskolan, Earlsfieldeko Southfields ikastetxean eta Londresko Merton ikastetxean ikasi zuen. Heziketa Fisikoko gradua egin zuen Surreyko Unibertsitatean, eta gero pedagogiako masterra Twickenhamgo Santa Maria unibertsitatean eta graduondoko ziurtagiria Hezkuntza Institutuan. 2015ean doktoretza lortu zuen Liverpoolgo John Moores unibertsitatean, An exploration of peer-mentoring among student teachers to inform reflective practice within the context of action research tesia defendatuz. 

Hezkuntza, gizarte mugikortasuna, osasun mentala eta arraza ikertzen ditu. Ikasle beltzek unibertsitateetan izandako esperientzien inguruko hainbat ikerketa egin ditu. 

The Black Curriculum erakunderako egindako erreportajeagatik ezaguna da, hedabideen arreta handia erakarri zuena. 

2023ko martxoan, Cambridgeko Unibertsitateko Hezkuntzaren Soziologiako katedradun izendatu zuten, unibertsitate horretan inoiz izendatu den katedradun beltz gazteena bihurtuz. Aurretik Glasgowko Unibertsitateko Hezkuntzaren Soziologiako katedraduna izan zen.

 Lanak 

 Understanding mental health: what are the issues for black and ethnic minority students at university? (2018)
 Dismantling power and privilege through reflexivity: negotiating normative Whiteness, the Eurocentric curriculum and racial micro-aggressions within the Academy (2018)
 Dismantling Race in Higher Education: Racism, Whiteness and Decolonising the Academy (editore gisa, Heidi Safia Mirzarekin batera, 2018)
 Cool Britannia and Multi-Ethnic Britain: Uncorking the Champagne Supernova (2019)
 Fighting the tide: Understanding the difficulties facing Black, Asian and Minority Ethnic (BAME) Doctoral Students' pursuing a career in Academia (2020)
 The Black Curriculum: Black British History in the National Curriculum Report (2020)
 This is a low: The enduring effects of racial discrimination on mental health within the academy (2020)
 No One Can See Me Cry: Understanding Mental Health Issues for Black and Ethnic Minority Academic Staff in Higher Education (2021)
 Race, education and social mobility: We all need to dream the same dream and want the same thing (2021)
 Attempting to break the chain: reimaging inclusive pedagogy and decolonising the curriculum within the academy (Dina Zoe Belluigi eta Dave Thomasekin batera, 2021)
 Considering Racialised Contexts in Education: Using reflective practice and peer-mentoring to support Black and Ethnic Minority educators (2023)

 Erreferentziak 

 Kanpo estekak 

Kategoria:Erresuma Batuko soziologoak
Kategoria:Erresuma Batuko saiakeragileak
Kategoria:XXI. mendeko idazleak
Kategoria:Ingelesezko idazleak
Kategoria:Idazle autistak
Kategoria:Erresuma Batuko irakasleak
Kategoria:Cambridgeko Unibertsitateko irakasleak
Kategoria:Desgaitasuna duten zientzialariak
Kategoria:Desgaitasuna duten irakasleak